Pagpasok nang walang pahintulot Ano ang kriminal na pagpasok nang walang pahintulot? Ang kriminal na pagpasok nang walang pahintulot ay maaaring mangyari kapag ang mga tao ay pumupunta sa ari-arian kapag hindi sila talaga pinapayagang pumunta doon, o ito ay maaaring mangyari kapag nilabag ng mga tao ang mga kondisyon sa pagpasok sa ari-arian. Sa pangkalahatan, ang mga kondisyon sa pagpasok ay mga tuntunin at kondisyon kung saan ang mga miyembro ng pangkalahatang publiko ay maaaring pumasok sa pribadong ari-arian. Ano ang Unang Antas ng Kriminal na Pagpasok nang Walang Pahintulot? "Ang isang tao ay nagkasala sa unang antas ng kriminal na pagpasok nang walang pahintulot kung sinasadya niyang pumasok o manatili sa isang gusali nang labag sa batas." SMC 12A.08.040.A.1 (Idinagdag ang pagbibigay-diin.). "Ang kriminal na pagpasok nang walang pahintulot sa unang antas ay isang mas malubhang kasalanan kaysa sa maliit na kasalanan." SMC 12A.08.040.A.2. Ang pinakamataas na parusa ay 364 na araw sa bilangguan at $5,000 na multa. Ano ang Pangalawang Antas ng Kriminal na Pagpasok nang Walang Pahintulot? "Ang isang tao ay nagkasala sa pangalawang antas ng kriminal na pagpasok nang walang pahintulot kung sinasadya niyang pumasok o manatili nang labag sa batas sa loob o sa lugar ng iba sa ilalim ng mga pangyayari na hindi bumubuo sa unang antas ng kriminal na pagpasok nang walang pahintulot." SMC 12A.08.040.B.1 (Idinagdag ang pagbibigay-diin.). Ang kriminal na pagpasok nang walang pahintulot sa pangalawang antas ay isang maliit na kasalanan. SMC 12A.08.040.B.2. Ang pinakamataas na parusa ay 90 araw sa bilangguan at $1,000 na multa. Ano ang mga depensa laban sa paratang sa kriminal na pagpasok nang walang pahintulot? Itinatakda ng SMC 12A.08.040.C na: Pebrero 20, 2013
Sa anumang pag-uusig sa ilalim ng SMC 12A.08.040 A o B, isang depensang laban sa paratang na: 1. Ang isang gusali na sangkot sa isang paglabag sa ilalim ng Seksyon 12A.08.040 A ay inabanduna; o 2. Ang lugar sa oras na iyon ay bukas sa mga miyembro ng publiko at ang nagsasakdal na sumunod sa lahat ng mga kondisyon na ayon sa batas ay inilapat ang paggamit sa o pananatili sa lugar; o 3. Ang nagsasakdal ay makatwirang naniwala na ang may-ari ng lugar, o ang ibang tao na binigyan ng kapangyarihan para pahintulutan ang paggamit noon, ay binigyan sana siya ng pahintulot para pumasok o manatili; o 4. Ang nagsasakdal ay sinusubukan na maghain ng legal na proseso, na kinabibilangan ng anumang kinakailangang dokumento o pinahihintulutang ihain sa mga tao o ari-arian ng anumang batas, patakaran, ordinansa, regulasyon, o kautusan ng hukuman, hindi kasama ang paghahatid sa pamamagitan ng mga sulat ng Estados Unidos. Ang depensang ito ay naaangkop lamang kung ang nagsasakdal ay hindi pumasok sa isang pribadong tirahan o ibang gusali na hindi bukas sa publiko at ang pagpasok sa lugar ay naging makatwiran at kinakailangan para sa paghahain ng legal na proseso. Ano ang mga karaniwang kondisyon sa pagpasok para sa komersyal na ari- arian? Ang mga kondisyon sa pagpasok ay mga tuntunin at kondisyon kung saan ang mga miyembro ng pangkalahatang publiko ay maaaring pumasok sa karamihan ng komersyal na ari-arian. Sa pangkalahatan ang mga tuntunin at kondisyon ay kinabibilangan ng: Dapat isang customer o tagatangkilik; Hindi dapat lumabag sa anumang mga batas ng Alituntunin ng Munisipyo ng Seattle o ang Binagong Alituntunin ng Washington; at Dapat pumasok sa panahon ng mga oras ng negosyo. Ano ang mangyayari sa isang tao na lalabag sa mga kondisyon sa pagpasok? Ang mga indibiduwal na makakatanggap ng abiso ng mga kondisyon sa pagpasok, sa pamamagitan man ng isang pirma, sulat, o sinabi ng isang tao na may Pebrero 20, 2013
kapangyarihan para kontrolin ang mga kondisyon sa pagpasok, at pagkatapos nilabag ang mga kondisyon na iyon, ay maaaring arestuhin para sa kriminal na pagpasok nang walang pahintulot. Karaniwan, gayunpaman, ang mga lumalabag ay binabalaan muna na nilabag nila ang mga kondisyon sa pagpasok o ang kanilang pribilehiyo upang maging nasa ari-arian ay ipinawalang-bisa, at binigyan sila ng pagkakataong umalis bago arestuhin. Kung patuloy nilang lalabagin ang mga kondisyon sa pagpasok o tatangging umalis kapag hiniling, maaari silang arestuhin para sa kriminal na pagpasok nang walang pahintulot. Programa para sa Kasunduan sa Pagpasok nang Walang Pahintulot Ano ang Programa para sa Kasunduan sa Pagpasok nang Walang Pahintulot? Ang Tanggapan ng Abogado ng Lungsod ng Seattle at ang Kagawaran ng Pulisya ng Seattle (Seattle Police Department), kasama ng Proyekto para sa Pagkakaiba ng Lahi, ay bumuo ng mga bagong protokol para ipahayag ang mga suliraning kinakaharap ng komunidad. Ang Programa para sa Kasunduan sa Pagpasok nang Walang Pahintulot ay isang kasunduan sa pagitan ng mga may-ari ng pribadong ari-arian, mga negosyo, at ng Kagawaran ng Pulisya ng Seattle (Seattle Police Department) para pangasiwaan ang mga kondisyon sa pagpasok sa kanilang pribadong ari-arian. Maaari itong kabilangan ng pagbabawal sa mga tao sa ari- arian sa kabuuan, o ito ay maaaring kasangkutan ng pagpapahintulot sa mga tao sa ari-arian sa ilalim lamang ng ilang mga kondisyon. Ang mga kondisyon na maaaring ipatupad sa pamamagitan ng Programa para sa Kasunduan sa Pagpasok nang Walang Pahintulot ay nakalista sa mga kasunduan at nakapaskil sa lugar ng ari-arian. Sa pamamagitan ng pagpirma sa isang kontrata sa Kagawaran ng Pulisya ng Seattle (Seattle Police Department), sumasang-ayon ang mga may-ari ng ari- arian na payagan ang mga opisiyal ng pulis na balaan at pagkatapos arestuhin ang mga taong patuloy na lalabag sa mga kondisyon kapag wala ang mga may-ari. Maaari bang sumali ang mga pribadong tirahan para maging bahagi ng Programa para sa Kasunduan sa Pagpasok nang Walang Pahintulot? Hindi, sa pangkalahatan ang mga ari-arian na karaniwang bukas sa pangkalahatang publiko ay maaaring sumali sa Programa para sa Kasunduan sa Pagpasok nang Walang Pahintulot. Ang mga pribadong tirahan at mga pabahay para sa maraming Pebrero 20, 2013
pamilya ay hindi karapat-dapat para sa Programa para sa Kasunduan sa Pagpasok nang Walang Pahintulot, maliban kung ang mga ito ay bakante. Ano ang responsibilidad ng may-ari ng ari-arian sa ilalim ng programa ng pagpasok nang walang pahintulot? Maraming responsibilidad ang mga may-ari na nakabalangkas sa kasunduan. Kapansin-pansin, ang mga may-ari ay nagpapaskil ng mga karatula na nag-aabiso sa publiko tungkol sa mga kondisyon sa pagpasok sa kanilang ari-arian, at dapat silang makipagtulugan sa pag-uusig ng mga inakusahan ng kriminal na pagpasok nang walang pahintulot o ibang mga krimen. Ang lokasyon ng karatula at ang mga babala nito ay maaaring maging kritikal sa isang matagumpay na pag-uusig. Ang mga may-ari ng ari-arian ay hinihikayat na makipagtulungan sa mga opisiyal ng SPD at ang Abogadong Tapag-ugnay sa Presinto upang tiyakin na ang kanilang mga ari-arian ay may wastong karatula. Paano ako sasali para sa Programa para sa Kasunduan sa Pagpasok nang Walang Pahintulot? Dapat makipag-ugnayan ang negosyo sa kanilang mga presinto ng pulis para makakuha ng form para sa awtorisasyon sa pagpasok nang walang pahintulot. Maaari itong gawin ng personal sa presinto o sa pamamagitan ng email. Maaari ninyong ipadala ang lahat ng katanungan tungkol sa programang ito sa mga sumusunod na email address: Sino ang maaaring maglabas ng mga babala sa ilalim ng Programa para sa Kasunduan sa Pagpasok nang Walang Pahintulot? Para sa mga ari-arian na sumasailalim sa Programa para sa Kasunduan sa Pagpasok nang Walang Pahintulot, ang isang opisiyal ng Kagawaran ng Pulisya ng Seattle (Seattle Police Derpartment) o isang kinatawan ng may-ari ng ari-arian o umuupa Pebrero 20, 2013
ng ari-arian na may kapangyarihan para kontrolin ang mga kondisyon sa pagpasok ay maaaring balaan ang mga indibiduwal na nilabag nila ang mga kondisyon sa pagpasok at anumang mga paglabag sa hinaharap ay maaaring magresulta sa pag- aresto. Kapag ang may-ari ng ari-arian o umuupa ang mag-aabiso sa indibiduwal ng mga kondisyon sa pagpasok o magpapawalang-bisa sa pribilehiyo ng indibiduwal para maging nasa ari-arian, ang may-ari ng ari-arian na iyon o ang umuupa ay dapat pumayag na makipagtulungan sa pag-uusig ng kaso ng kriminal na pagpasok nang walang pahintulot. Lumilipas ba ang mga babala sa pagpasok nang walang pahintulot? Hindi, kapag ang isang tao ay inabisuhan tungkol sa mga kondisyon sa pagpasok at binalaan na nilabag nila ang mga kondisyong iyon, ang babala ay hindi lilipas. Maaari pa rin bang huwag payagang pumasok ng mga may-ari ng ari-arian na sumasailalim sa Programa para sa Kasunduan ng Pagpasok nang Walang Pahintulot ang mga indibiduwal mula sa kanilang ari-arian? Oo, ang lahat ng batas sa kriminal na pagpasok nang walang pahintulot ay nananatili sa lugar at ang isang may-ari ng ari-arian ay maaari pa ring huwag payagang papasukin ang isang tao mula sa kanilang ari-arian para sa anumang haba ng panahon na kanilang ninanais. Ang isang tao na may kapangyarihan para ipaliwanag ang mga kondisyon sa pagpasok o ipawalang-bisa ang pribilehiyong maging nasa ari-arian ay dapat pumayag na tumestigo sa hukuman na ipinawalang- bisa niya ang mga pribilehiyo ng isang tao na maging nasa ari-arian at ang taong iyon ay tumangging umalis o bumalik sa ari-arian. Ang mga may-ari ng ari-arian ay hinihikayat na magtago ng mga detalyadong talaan ng kanilang mga pakikipag- ugnayan sa mga pumapasok nang walang pahintulot sa kanilang ari-arian, lalo na kung hindi nila pinapayagang pumasok ang isang indibiduwal. Maaari bang maglabas ng babala sa pagpasok nang walang pahintulot ang mga may-ari ng ari-arian na hindi lumalahok sa Programa para sa Kasunduan sa Pagpasok nang Walang Pahintulot? Ang mga may-ari ng pribadong ari-arian na hindi lumalahok sa Programa para sa Kasunduan sa Pagpasok nang Walang Pahintulot ay maaaring bumuo ng kanilang sariling mga protokol para pangasiwaan ang mga kondisyon sa pagpasok sa Pebrero 20, 2013
kanilang ari-arian. Para sa isang matagumpay na pag-uusig, ang isang taong may kapangyarihan para kontrolin ang mga kondisyon sa pagpasok at ipawalang-bisa ang pribilehiyong maging nasa ari-arian ay dapat pumayag na tumestigo na ang taong iyon (1) ay alam o dapat nalaman ang mga kondisyon sa pagpasok, (2) ay lumabag sa mga kondisyon sa pagpasok o ipinawalang-bisa ang kanilang pribilehiyo na pumasok sa ari-arian, at (3) ay tumangging itigil ang labag sa batas na asal o umalis o bumalik sila sa ari-arian pagkatapos ipawalang-bisa ang kanilang mga pribilehiyo. Ang mga may-ari ng ari-arian ay hinihikayat na magtago ng mga detalyadong talaan ng mga pakikipag-ugnayan sa mga pumapasok sa kanilang ari-arian nang walang pahintulot. Maaari bang arestuhin ng mga opisiyal ang mga lumalabag na binigyan ng mga babala sa pagpasok nang walang pahintulot ng mga may-ari ng ari-arian na hindi sumasailalim sa Programa para sa Kasunduan sa Pagpasok nang Walang Pahintulot? Oo, ang lahat ng batas sa kriminal na pagpasok nang walang pahintulot ay nananatili sa lugar. Ang mga opisiyal ay mayroong diskresyon para arestuhin ang mga lumalabag para sa kriminal na pagpasok nang walang pahintulot sa anumang ari-arian kapag mayroon silang isang kooperatiba at napatunayang nagrereklamo, kabilang ang mga ari-arian na hindi sumasailalim sa programa sa pagpasok nang walang pahintulot. Anong mga kriminal na paratang ang maaaring isampa para sa mga lumalabag sa programa sa pagpasok nang walang pahintulot? Unang Antas ng Kriminal na Pagpasok nang Walang Pahintulot (sa loob ng isang gusali) - mas malubha kaysa sa maliit na kasalanan; pinakamataas na parusa: 364 na araw sa bilangguan at $5,000 multa. Pangalawang Antas ng Kriminal na Pagpasok nang Walang Pahintulot (sa labas ng isang gusali) - maliit na kasalanan; pinakamataas na parusa: 90 araw sa bilangguan at $1,000 multa. Binabago ba ng programa sa pagpasok nang walang pahintulot na ito ang anumang umiiral na mga batas sa kriminal na pagpasok nang walang pahintulot? Pebrero 20, 2013
Hindi pinapalitan ng Programa para sa Kasunduan sa Pagpasok nang Walang Pahintulot ang sistematikong batas. Maaari pa ring arestuhin ng mga opisiyal ang mga lumalabag sa SMC 12A.08.040 (Kriminal na Pagpasok nang Walang Pahintulot) sa pribadong ari-arian anuman ang umiiral na kasunduan sa babala para sa pagpasok nang walang pahintulot kung ang isang taong may kapangyarihan na magtakda ng mga kondisyon sa pagpasok o ipawalang-bisa ang pribilehiyo na maging nasa ari-arian ay binalaan dati ang indibiduwal ng paglabag sa pagpasok nang walang pahintulot at pumapayag na tumestigo bilang isang saksi. Mga Programa sa Pagpasok sa mga Liwasan nang Walang Pahintulot Ano ang Programa sa Pagpasok sa mga Liwasan nang Walang Pahintulot? Ang Programa ng Lungsod para sa Pagpasok sa mga Liwasan nang Walang Pahintulot ay katulad ng Programa para sa Kasunduan sa Pagpasok nang Walang Pahintulot. Ang Kagawaran ng mga Liwasan ay tinanggap ang mga patakaran ng asal para sa mga liwasan ng Lungsod at ipinaskil ang ilan sa mga ito sa ilang mga liwasan. Ipapaliwanag ng Kagawaran ng Pulisya ng Seattle (Seattle Police Department), Mga Tanod ng Liwasan, at ibang mga itinalaga ng Superintendent ng mga Liwasan ang mga kondisyon sa pagpasok at maglalabas ng mga babala sa kriminal na pagpasok nang walang pahintulot sa sinumang indibiduwal na lumalabag sa Patakaran ng Liwasan, ibang mga lokal na batas, o batas ng estado. Bilang karagdagan, ang mga Tanod ng Liwasan ay maaaring sumulat ng mga sitasyon para sa partikular na mga paglabag ng mga Patakaran ng Liwasan, at ang mga opisiyal ng pulis ay maaaring sumulat ng mga sibil na sitasyon para sa mga paglabag ng Alituntunin ng Munisipyo ng Seattle o ang Binagong Alituntunin ng Washington o arestuhin ang mga tao para sa kriminal na gawain. Naaangkop ba ang Programa sa Pagpasok sa mga Liwasan nang Walang Pahintulot sa lahat ng ari-arian ng mga liwasan? Oo, ang Programa sa Pagpasok sa mga Liwasan nang Walang Pahintulot ay naaangkop sa lahat ng ari-arian ng Liwasan. Lumilipas ba ang babala sa pagpasok sa mga Liwasan nang walang pahintulot? Pebrero 20, 2013
Hindi, ang mga babala sa pagpasok sa mga Liwasan nang walang pahintulot ay hindi lumilipas. Ano ang mangyayari sa isang indibiduwal na lalabag sa Patakaran ng Liwasan pagkatapos balaan ng kriminal na pagpasok nang walang pahintulot? Kung makakatanggap ang isang tao ng isang babala sa pagpasok nang walang pahintulot at tumangging umalis o itigil ang labag sa batas na asal o bumalik sa anumang ari-arian ng Liwasan at nilabag ang anumang ibang mga naaangkop na patakaran o batas, maaaring arestuhin ang taong iyon para sa kriminal na pagpasok nang walang pahintulot. Paano magiging hindi papayagang pumasok ang isang tao sa isang Liwasan? Mga Hindi Papayagan ng Tanod ng Liwasan at Opisiyal ng Pulis na Pumasok sa Liwasan: Kung ang asal na nagreresulta sa isang babala sa pagpasok nang walang pahintulot ay gagawa ng isang malaking panganib ng personal na pinsala o pinsala sa ari- arian, kung gayon, ang taong iyon ay maaaring alisin at hindi papayagang pumasok sa liwasan para sa natitirang bahagi ng araw. Kung ang asal ay kinabibilangan ng isang mabigat na kasalanan o paglabag sa pagkakaroon ng mga sandata, kung gayon ang taong iyon ay maaaring hindi payagang pumasok sa ari-arian ng Liwasan nang hanggang isang taon. Mga Kautusan ng Hukuman para Hindi Payagang Pumasok: Sa panahon ng isang kriminal na pag-uusig, maaaring hilingin ng Tanggapan ng Abogado ng Lungsod sa hukom na ilapat ang isang Kautusan para sa Pagbabawal sa Akusado na Makipag-ugnayan sa Sinuman sa isang partikular na liwasan o maraming mga liwasan. Maaaring magkabisa ang Kautusan para sa Pagbabawal sa Akusado na Makipag-ugnayan sa Sinuman: Kapag inakusahan ang isang tao; Pebrero 20, 2013
Bilang isang kondisyon ng pagpapalaya mula sa bilangguan na nakabinbin ang pagkumpleto ng kriminal na kaso; o Sa pagbibigay ng sentensiya, bilang bahagi ng sentensiya o isang kondisyon ng probasyon. Ano ang mangyayari sa isang indibiduwal na pumapasok o nananatili sa isang liwasan pagkatapos hindi payagang pumasok sa panahon ng hindi maaaring papasukin? Hindi kasama ang protektadong First Amendment speech (Kalayaan sa Pagpapahayag), ang sinumang indibiduwal na papasok o mananatili sa isang liwasan kung saan siya ay kamakailangang hindi pinayagang pumasok ay maaaring arestuhin at usigin para sa kriminal na pagpasok nang walang pahintulot. Pebrero 20, 2013